Overscan on se osa kuvasta, joka jää piiloon televisioilla ja monitoreilla. Televisioiden ja monitorien kuva (kuvaputkitekniikalla toteutetut) jatkuu katsojalle näkyvän alueen ulkopuolelle, mutta yleensä reunoilla on ongelmia kuvanlaadun kanssa, joten reunat jäävät kehyksien alle piiloon. Tätä kuva-alueen kokoa ei ole määrätty, vaan se vaihtelee 0-10% välillä koko kuva-alasta näyttölaitteesta riippuen. Tämän takia on televisio-ohjelmia tehdessä pidetty huolta, ettei mitään katsojalle tärkeää jää näkymättä koska se on liian lähellä kuvan reunaa.
Televisiota käyttäessä tietokoneen kanssa voi kuva-alan kokoa ja paikkaa säätää yleensä sopivaksi näytönohjaimen säätöpaneelista.